Majlis Ahli Parlimen Perikatan Nasional

Majlis Ahli Parlimen Perikatan Nasional adalah sebuah majlis yang ditubuhkan untuk para Ahli Parlimen yang menyokong Kerajaan Malaysia ketika Kerajaan Perikatan Nasional pimpinan Perdana Menteri Malaysia, Tan Sri Muhyiddin Yassin diberikan tanggungjawab untuk mentadbir dan menguruskan negara. Ia dipengerusikan oleh Shahidan Kassim.

Peristiwa penting

Kelulusan Rang Undang-undang Perbekalan 2021

Sokongan terhadap Belanjawan Malaysia 2021 yang dibentangkan di Dewan Rakyat Malaysia telah membuatkan usul tersebut diluluskan di Parlimen Malaysia. Walaupun terdapat dakwaan yang menyatakan Barisan Nasional memberi beberapa syarat untuk menyokong belanjawan tersebut, namun semuanya berakhir dengan kelulusan terhadap belanjawan tersebut.

Sokongan terhadap Perdana Menteri
Para Ahli Parlimen Perikatan Nasional telah menyatakan sokongan mereka terhadap Perdana Menteri, Tan Sri Muhyiddin Yassin dan Pengerusinya, Shahidan Kassim telah menyatakan bahawa tiada seorang Ahli Parlimen dari Kerajaan Perikatan Nasional yang meletakkan jawatan seperti mana saranan Ketua Whip Barisan Nasional, Ahmad Zahid Hamidi.

Penarikan sokongan terhadap Perdana Menteri
Bermula dengan perletakan jawatan Ahmad Jazlan Yaakub sebagai Pengerusi Lembaga Minyak Sawit Malaysia, penarikan sokongan terhadap Perdana Menteri masih tidak dapat dilakukan kerana masih dalam perintah darurat seperti mana yang terkandung dalam Proklamasi Darurat 2021. Setelah proklamasi ini ditamatkan pada bulan Ogos 2021, sekali lagi Barisan Nasional yang diketuai oleh UMNO menarik balik sokongan terhadap Perdana Menteri.

Perletakan jawatan oleh Jemaah Menteri bermula dengan Shamsul Anuar Nasarah yang ketika itu adalah Menteri Tenaga dan Sumber Asli Malaysia dan diikuti oleh Noraini Ahmad selaku Menteri Pengajian Tinggi Malaysia. Kemudian diikuti oleh beberapa orang pemimpin UMNO dari Barisan Nasional sehinggalah Tan Sri Muhyiddin Yassin meletakkan jawatan beliau pada 16 Ogos 2021 lalu.

Keahlian

Perikatan Nasional

Barisan Nasional

Nota Tengku Razaleigh Hamzah tidak menyokong Perdana Menteri, Tan Sri Muhyiddin Yassin sejak awal lagi.

Gabungan Parti Sarawak

Gabungan Rakyat Sabah

Bebas

Rujukan

Lihat juga
Kerajaan Perikatan Nasional
Majlis Ahli Parlimen Barisan Nasional
Ahli Parlimen Pagoh

Penubuhan 2020 di Malaysia
Perikatan Nasional